Document ID: /roh_data/filtered/fineweb-2-filterrobots_roh.jsonl.gz/9657

En quella nova sutstaziun vegn en l'avegnir transfurmada forza electrica en ina tensiun adattada per las chasadas. Per quai dovri però gronds transfurmaturs e quels èn vegnids installads mesemna bun'ura. In'acziun magari spectaculara – uschè in transfurmatur paisa numnadamain 40 tonnas.
Ina da quatter
Sin l’entir territori da Cuira haja quatter sutstaziuns. La nova transfurma forza electrica per radund 1/3 da la citad, tranter auter per la citad veglia cun las bancas, la zona da la staziun ed ils ospitals da la chapitala.
Construcziun e custs
Las lavurs da construcziun han cumenzà avant in onn. La fin d’october duess la nova sutstaziun lura ir en funcziun. Ils custs muntan a 18,5 milliuns francs. Finanziads cumplettamain da l’IBC.
TR Telesguard 17:40